सरकार ने निमाड़ उत्सव की गरिमा को किया ध्वस्त
प्रदेश कांग्रेस अध्यक्ष अरुण यादव ने सोमवार को यहां कहा, निमाड़ उत्सव की पुरानी परंपरा को प्रदेश सरकार ध्वस्त करने का काम कर रही है। यह गरिमामय उत्सव तीन दिन तक नर्मदा घाट पर होता रहा है। इसे धीरे-धीरे बंद करने का सरकार का षडयंत्र हो रहा है।
यह देखा जा रहा है कि उत्सव में कई तरह की निमाड़ की लोककला व साहसिक स्पर्धाएं धीरे-धीरे बंद की जा रही है। महेश्वर में निमाड़ उत्सव का गरिमामय कार्यक्रम सांस्कृतिक व साहसिक आयोजन के लिए कांग्रेस की सरकार ने ही शुरू किया था। इसे यहां से बाहर ले जाने के भी षडयंत्र होते रहे हैं। अब यह बर्दाश्त नहीं किया जाएगा। कांग्रेस स्थानीय स्तर पर सड़कों पर उतरकर विरोध करेगी। उन्होंने कहा मां नर्मदा को स्वच्छ बनाने की याद 12 वर्षों बाद क्यों आई है। यह मुख्य सवाल है। मुख्यमंत्री मां नर्मदा को स्वच्छ बनाने नहीं निकले है। वे यह खोजने निकले हैं कि मप्र में कहां मां नर्मदा में रेत बाकी है। यादव ने कहा कि 2018 के विधानसभा चुनाव के पहले यह पूरा राजनैतिक एजेंडा है। इस दौरान भीमसिंह ठाकुर, ब्लाॅक कांग्रेस अध्यक्ष अर्जुनसिंह ठाकुर, नगर कांग्रेस अध्यक्ष हेमंत जैन, डीके जोशी, राजेंद्र जैन, अजय जोशी, गिरिराज सराफ, प्रकाश यादव, अशोक कर्मा, पार्षद शहजाद खान, गुड्डु चक्कीवाला, शुभम व्यास आदि उपस्थित थे। इसके बाद यादव कांग्रेस के वरिष्ठ नेता रहे कल्याणसिंह रावत के निवास पर शोक व्यक्त करने पहुंचे।
बहन का आशीर्वाद हमारे साथ- कांग्रेस में जिलाध्यक्ष की नियुक्ति के सवाल पर यादव ने कहा यह प्रदेश संगठन का मामला है। महेश्वर ब्लाॅक एवं नगर अध्यक्ष पदों पर मनमुटाव को लेकर यादव ने कहा कि बहन डाॅ. विजयलक्ष्मी साधौ का आशीर्वाद हमारे साथ है।
प्रदेश कांग्रेस अध्यक्ष अरुण यादव, अर्जुनसिंह ठाकुर संवेदना जताने पहुंचे।
hin_Deva hin_Deva hin_Deva hin_Deva awa_Deva